kardosdrur/scandi-wiki huggingface dataset:
Fernando Gago

Fernando Rubén Gago (født 10. april 1986 i Ciudadela) er en argentinsk fodboldtræner og tidligere midtbanespiller, som siden marts 2019 har været cheftræner for C.A Aldosivi.

Han har tidligere spillet for Boca Juniors i sit hjemland og Real Madrid.

Titler 
Primera División de Argentina
 2005 (Apertura) med Boca Juniors
 2006 (Clausura) med Boca Juniors
 2013 med Vélez Sársfield
 2015 med Boca Juniors
 2017 med Boca Juniors
 2018 med Boca Juniors

Copa Sudamericana
 2005 med Boca Juniors

U/20-VM i fodbold
 2005 med Argentinas fodboldlandshold

Recopa Sudamericana
 2005 med Boca Juniors
 2006 med Boca Juniors

La Liga
 2006-07 med Real Madrid
 2007-08 med Real Madrid

Supercopa de España
 2008 med Real Madrid

Fodbold under sommer-OL
 2008 med Argentinas fodboldlandshold

Copa del Rey
 2011 med Real Madrid

Eksterne henvisninger 

 Spillerprofil på Real Madrids hjemmeside 

Fodboldspillere fra Argentina
Fodboldspillere fra Boca Juniors
Fodboldspillere fra Real Madrid CF
Fodboldspillere fra AS Roma
Fodboldspillere fra Valencia CF
Fodboldspillere fra Club Atlético Vélez Sársfield
Fodboldtrænere fra Argentina
LB Châteauroux

La Berrichonne de Châteauroux (normalt bare kendt som LB Châteauroux) er en fransk fodboldklub fra Châteauroux i Centre-regionen. Klubben spiller i den næstbedste række, Ligue 2, men har en enkelt gang, i sæsonen 1997-98, spillet i den bedste liga, Ligue 1. Klubben blev stiftet i 1883 og spiller sine hjemmekampe på Stade Gaston Petit. 

LB Châteauroux' største bedrifter kom i 1997 hvor man vandt Ligue 2, samt i 2004, hvor man spillede sig frem til finalen i Coupe de France. Kampen blev dog tabt til Paris Saint-Germain, men da hovedstadsklubben allerede havde sikret sig adgang til europæisk fodbold via ligaen, fik LB Châteauroux tildelt en plads i UEFA Cuppen den følgende sæson. Her blev man dog allerede i 1. runde besejret af belgiske Club Brugge.

Titler 

 Ligue 2 (1): 1997

Kendte spillere 
  Florent Malouda
  Stephane Dalmat

Danske spillere 
  Ingen

Eksterne henvisninger 
Klubbens officielle hjemmeside 

Fodboldklubber i Frankrig
Etableret i 1883
Snyd

Snyd er et terningspil som ofte spilles som et drukspil. Det er baseret på et meget gammelt spansk spil og kendes også på engelsk som Liar's dice, selvom reglerne varierer lidt fra den danske udgave. Det går også under navne som 'Løgn', 'Rafle tænkeboks' og 'Tænkeboks'.

Regler
Hver spiller starter med et terningkrus og fire terninger.

I hver runde slår alle spillere med terningerne, men sørger for at holde resultatet hemmeligt. Spillerne byder nu på omgang om, hvor mange terninger, der er af forskellige slags. Det gælder om at byde højest og stadig have ret. Når der bydes, tæller antal højest, således at tre treere er højere end to seksere, slags vinder dog stadig i antal, således at tre seksere slår tre treere.

Ettere tæller som jokere, medmindre man melder slags så er ettere ettere end til der bliver sat øjne på igen, og der efter er ettere joker igen. og tælles med på hvert bud. Derudover tæller en trappe, der omfatter samtlige terninger i et kast, såsom 1-2-3 i kast med tre terninger, også som en joker, og tæller én højere end højeste terning, i dette tilfælde fire (Trappen skal starte fra 1, og må altså ikke være fx 2,3,4,5). I normalt spil vil ettere tælle som den mest værdifulde værdi når der gættes, hvilket vil sige et bud på fx tre ettere vil tælle højere end tre seksere. Der kan i nogen udgaver af spillet bydes på jokere som 'prik', denne melding slår seksere, men kan slås af højere antal.

Når buddet går videre, kan næste spiller enten byde højere eller udfordre sidste bud. Hvis han udfordrer, viser alle deres terninger og det afgøres om sidste bud var sandt. Alle undtagen taberen af udfordringen lægger nu terning til side og spiller nu med færre terninger.

Der er ingen direkte vinder i spillet, men taberen er den sidste, der har mindst én terning tilbage. Når spillet er ovre, er taberen i Viborg. Der spilles nu en ny runde, hvor den næste taber også ryger i Viborg. De to tabere spiller nu mod hinanden om at give en omgang. Hvis den første spiller i Viborg også taber anden halvleg, kaldes det en selvbinder. 

Disse opsatte regler skal ikke tages for at være universelle, da de kan variere fra bodega til bodega, og hér endda fra bord til bord.

Terningspil
Rieneck

Rieneck er en by i Landkreis Main-Spessart i regierungsbezirk Unterfranken i den tyske delstat Bayern.

Geografi 
Rieneck ligger i Region Würzburg mellem de sydlige udløbere af Rhön og østsiden af Spessart ved floden Sinn.

Historie 
Rieneck er nævnt første gang i 790. Sit nuværende navn har den efter efter slægten af Grever af Rieneck. I midten af af det 12. århundrede blev der bygget en borg over floden Sinns bredder. Ud fra den udviklede byen sig, og den fik stadsret i 1311.

Eksterne henvisninger 

 Tourismusseite von Rieneck
 http://www.burg-rieneck.de/ Webseite des Wahrzeichens von Rieneck
 Geschichte der Grafschaft Rieneck
 Private Homepage über Rieneck von Matthias Freitag (Geschichte, Bilder, Links)
BT (flertydig)

BT kan hentyde til flere artikler:

 Bt – Bacillus thuringiensis med Bt-toxin, der bruges til gensplejsning af GMOer
 airBaltic – lettisk flyselskab, hvis IATA-kode er BT
 B.T. – dansk formiddagsavis
 Berlingske Tidende − dansk avis
 Bergens Tidende – norsk avis, ofte forkortet til BT
 BitTorrent – et fildelingsværktøj
 British Telecom – britisk teleselskab
Roden (Unterfranken)

Roden er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Marktheidenfeld.

Geografi 
Kommunen består af landsbyerne Roden og Ansbach. Den ligger mellem Aschaffenburg (52 km) og Würzburg (32 km) i udkanten af Spessart. Til Karlstadt (Kreisstadt) er der 15 km og det samme til Lohr am Main.

Det er en skovrig kommune med ca. 1000 ha. skov, ved overgangen mellem mittelgebirgeområdet Spessart og landskabet Fränkische Platte.

Historie 
Roden blev nævnt første gang i 1348, og var i århundreder en del af højstiftet Würzburg. Det kom ved Reichsdeputationshauptschluss i 1803 under greverne Löwenstein-Wertheim-Rosenburg. I 1806 blev Roden en del af amtet Steinfeld, der hørte under Baden. I 1819 blev Roden en del af Bayern.

Eksterne henvisninger
Vannes OC

Vannes Olympique Club (normalt bare kendt som Vannes OC) er en fransk fodboldklub fra Vannes i Bretagne. Klubben spiller i den fjerdebedste række, Championnat National 2 og blev stiftet i 1998. Hjemmebanen er Stade de la Rabine.

Titler 

 Ingen

Kendte spillere 
  Didier Drogba
  Yann Kermorgant
  Sylvain Marveaux 
  Christophe Le Roux

Danske spillere 
  Ingen

Eksterne henvisninger 
Klubbens officielle hjemmeside

Fodboldklubber i Frankrig
Etableret i 1998
US Boulogne

Union Sportive de Boulogne Côte d'Opale (normalt bare kendt som Union Sportive de Boulogne eller bare US Boulogne) er en fransk fodboldklub fra Boulogne-sur-Mer i Nord-Pas-de-Calais-regionen. Klubben spiller i landets tredjebedste række, Championnat National. I sæsonen 2009-10 optrådte man i Ligue 1.

US Boulogne har aldrig vundet nogen titler, og klubbens største bedrift er en semifinaleplads i pokalturneringen Coupe de France i 1937.

Titler 

 Ingen

Kendte spillere 
  Franck Ribéry
  Ibrahim Koné
  N'Golo Kanté

Danske spillere 
  Ingen

Eksterne henvisninger 

Klubbens officielle hjemmeside 

Boulogne, US
Etableret i 1898
Arbejdernes Kunstforening

Arbejdernes Kunstforening blev grundlagt 1936 af Arbejdernes Oplysning Forbund, AOF. Foreningen skulle tilbyde god og billig grafik af anerkendte kunstnere til arbejderhjemmene. Siden kom foreningen til også at dreje sig om kunstformidling, etablering af vandreudstillinger på arbejderpladserne etc.

Foreningen forærede i 2002 sin samling på 367 malerier og 1.444 stykker grafik og tegninger til Arbejdermuseet.

Litteratur 
 Arbejdernes Kunstforening – Kunst til folket 1936-2009, Arbejdermuseet 2009.

Foreninger fra Danmark
Arbejderbevægelsen i Danmark
Etableret i 1936
Kunstforeninger
Dijon FCO

Dijon Football Côte d'Or (normalt bare kendt som Dijon FCO) er en fransk fodboldklub fra Dijon i Bourgogne. Klubben spiller i . Klubben blev stiftet i 1998 som en fusion mellem to af byens gamle klubber, og spiller sine hjemmekampe på Stade Gaston Gérard.

Kendte spillere 
  Landry Bonnefoi
  Vedad Ibišević
  Éric Carrière 
  Federico Magallanes

Eksterne henvisninger 

Klubbens officielle hjemmeside 

Fodboldklubber i Frankrig
Etableret i 1998
Anette Toftgård

Anette Toftgård (født 8. juli 1971) er en dansk værtinde. 

Anette Toftgård arbejder som Traumeterapeut, NADA-akupunktør og meditationslærer i eget firma: fromcare.

Hun har de sidste mange år arbejdet som caster på DR, og er stadig tilknyttet opgaver på freelancebasis.

Anette Toftgård blev kendt i 1995, da hun sammen med Casper Christensen var vært på DRs fredagsunderholdningsprogram Husk lige tandbørsten. Efter endt barsel vendte hun i 2001 tilbage til skærmen som vært på realityshowet Big Brother på det daværende TvDanmark 2. Sammen med Timm Vladimir var hun i 2003 vært for talentshowet Popstars Showtime på TV 2, og i 2007 blev hun eventkoordinator på TV 2 Radio.

Privat 
Hun dannede par med Casper Christensen i en årrække og fik to børn med ham.
Casper Christensen og Anette Toftgård gik fra hinanden i 2003.

Toftgård danner nu par med skuespiller Jens Jacob Tychsen, med hvem hun har sønnen Louis.
Hun er mor til i alt tre børn.

Filmografi 
 Nattens engel (1998)

Referencer

Eksterne henvisninger 
 

Tv-værter fra Danmark
Leyla Zana

Leyla Zana (født 3. maj 1961, Silvan, Diyarbakır) er en kurdisk politiker. I 1991 var hun den første kurdiske kvinde, der blev valgt til Tyrkiets Nationalforsamling, hvor hun blev arresteret for at tale på kurdisk i parlamentet. I 1994 blev hun idømt 15 års fængsel for at sige “jeg tager denne ed for sammenholdet mellem det tyrkiske og det kurdiske folk” på kurdisk, hvilket var i mod loven, da det kurdiske sprog frem til 2000’erne var ulovligt. 

Hun fik i 1995 Sakharov-prisen af Europaparlamentet, men var først i stand til at modtage den efter sin løsladelse i 2004. 

Zana blev dømt igen i 2008, denne gang til ti års fængsel. Ifølge retten har Zana ved mindst ni anledninger brudt tyrkisk lov ved indirekte at erklære støtte til det kurdiske parti PKK og dets fængslede leder Abdullah Öcalan.

Biografi 

Leyla Zana blev gift som 14 årig med fætteren Mehdi Zana, der var Diyarbakırs daværende borgmester, indtil han blev arresteret ved militærkuppet i 1980 og blev idømt 14 års fængsel. Sammen har de to børn.

Leyla Zana kunne først hverken skrive eller tale tyrkisk, da hun sammen med manden rejste fra by til by, men lærte på rekordtid tyrkisk.
Det var i de år, hun valgte at blive politisk aktiv og begyndte at læse skolefag som selvstuderende og blev talskvinde for kvinder, hvis mænd sad i fængsel.
I 1980'erne var hun med til at oprette en kurdisk, kvindelig organisation, og på et tidspunkt arbejdede hun både som redaktør og journalist. 

Leyla Zana blev i 1991 valgt ind i det tyrkiske parlament som den første kurdisk-kvindelige politiker.
Hun valgte at slutte sin tale på kurdisk under eds-aflæggelsen i parlamentet. Det vakte stor uro hos kollegaerne og det tyrkiske befolkning, fordi sproget lige var blev tilladt i landet.

Leyla Zana og seks andre DEP-medlemmer blev arresteret og fængslet. De blev anklaget for 'trussel mod statens territoriale integritet' med henvisning til § 125 i straffeloven, der kan give dødsstraf.

Leyla Zana Blev i 2004 løsladt, hvor hun havde tilbragt 10 år i fængsel, og i 
2008 blev Zana arresteret igen for at vække uro i befolkningen.
Det skete i form af ni taler, hun havde holdt ved protestmøder og pressekonferencer, heriblandt en tale afholdt i det britiske parlament.

Priser 

 The Professor Thorolf Rafto Memorial Prise: 1994
 Sakharov-prisen: Europaparlamentet 1995
 Den Danske Rose-pris: 1995
 Bruno-Kreisky-Preis: 1995
 Aachener Friedenspreis: 1995
 Sølvmedalje uddelt af borgmesteren i Paris: 2004

Referencer 

Politikere fra Tyrkiet
Modtagere af Sakharov-prisen
Tempereret løvfældende skov

Tempereret løvfældende skov er et biom som dækker store dele af Europa og det østlige USA samt relativt store områder i det sydlige Sibirien og østlige Kina. Biomet forekommer stort set ikke på den sydlige halvkugle. Al løvskov i Danmark tilhører dette biom.

Skovtypen er kendetegnet af løvtræer der enten forekommer alene eller (ofte) iblandet nåletræer og buske.

Biomet forekommer i tempereret klima hvor der er en stor tilgang af fugtighed hele året. Vinteren er kold, så træerne taber bladene for at spare energi, men vinteren er ikke så kold som i Taiga-zonen. Sommeren er mild og varm, men med perioder med køligere vejr og nedbør.

Løvfældende skov der forekommer som monotypiske dyrkede skove kan være fattige på både plante og dyrearter. Dels vil træerne ofte stå tæt så kun ganske lidt lys trænger igennem til det nederste lag, dels er der oftest mangel på død træ fordi træerne fældes inden de falder naturligt. Naturlige løvfældende skove med blanding af forskellige arter og forskellige aldre er derimod uhyre artsrige både hvad angår dyr, svampe og planter. For dyrenes vedkommende gælder artsrigdommen både laverestående dyr som insekter og f.eks. pattedyr. Skovtypen forekommer dog primært i regioner der er tæt befolkede, og nærheden til mennesker gør at bestanden af større pattedyr ofte er mindre end den naturligt ville være – og nogle arter mangler fuldstændigt. I Białowieska Skoven i det østlige Polen og vestlige Hviderusland forekommer dog en lang række sjældne store pattedyr, bl.a. Europæisk bison og Los. Det største sådanne skovområde i Europa udgøres af skoven i Karpaterne.

Lagdeling 
Den typiske struktur består af 4 "lag".
 Det øverste lag er trækronerne, dvs. de bladbærende kroner af voksne træer
 Herunder et lag af kroner af yngre træeer, der må være skygge-tolerante pga. skyggen fra det øverste lag. I nogle skove kan dette lag mangle og nye træer kommer kun til hvor der kommer en åbning i det øverste lag pga. f.eks. stormfald eller skovbrand
 Herunder et lag af buske, der igen kan mangle i skovtyper med for meget skygge. Dette lag mangler ofte i danske bøgeskove.
 Nederst et lag af forskellige urter. I en dansk bøgeskov er dette lag især aktivt om foråret før træerne får blade, mens det senere på året er langt mere begrænset.

Tempereret løvfældende skov i Danmark 
Tempereret løvfældende skov i Danmark er oftest bøgeskov, men der forekommer også egeskov, ellesump eller diverse blandingsskove. Typiske danske løvskovstræer er f.eks. bøg, Stilk-Eg, Vinter-Eg, Rød-El, Ask og Lind samt flere andre. De danske løvskove er beskrevet i en række andre artikler
 Tempererede løvskove i Nordvesteuropa
 Bøgeskov
 Græsningsegeskov
 Naturskov: Omhandler primært danske løvskove
 Querco-Fagetea

Se også 
 Danske skovtræer
 Hyrkaniske skove
 Løvtræer
 Skovbund
 Stævningsskov

Skovtyper
Biomer
Andrius Kubilius

Andrius Kubilius (født 8. december 1956 i Vilnius, Litauiske SSR, Sovjetunionen) er en politiker fra Litauen, der har været premierminister i Litauen mellem 2008 og 2012.

Andrius Kubilius har også tidligere været landets premierminister gennem en periode på omkring et år i 1999-2000. Han er leder af det konservative parti Hjemlandsforbundet – Litauiske Kristelige Demokrater.

Eksterne henvisninger 

 Andrius Kubilius – politisk CV fra Litauens Parlament Seimas' website
 Hjemlandsforbundet – Litauiske Kristelige Demokrater (Tėvynės Sąjunga – Lietuvos krikščionys demokratai) – officiel website

Litauens premierministre
Institut for Historie og Områdestudier

Institut for Historie og Områdestudier (IHO) var 2002-2011 et institut ved Aarhus Universitet. Institutter blev som del af Aarhus Universitets omorganisering i 2011 indlemmet i Institut for Kultur og Samfund.

Forskningen og undervisningen ved Institut for Historie og Områdestudier havde bredt fokus på, hvilken betydning historie har for samfundsforhold, kultur og sprog. Instituttets profil omfattede dansk og international historie, Europastudier, samt en række sprogbaserede områdestudier.
Ud over uddannelser i Historie, Europastudier og det engelsksprogede studium i International Studies undervistes der på instituttet i sprogene og de geografiske områder for Rusland, Kina, Indien, Japan, Tjekkiet, Ungarn, Serbien og Montenegro, Kroatien og Bosnien-Hercegovina.

Historie 
Institut for Historie og Områdestudier blev oprettet i 2002 gennem en sammenlægning af de ovennævnte fag, der tidligere var selvstændige institutter, og var placeret i bygningerne langs med Nordre Ringgade, bygning 1410. Disse bygninger blev som de første opført i Universitetsparkens karakteristiske jugendstil under den tyske besættelse i 1944. Instituttet var en del af Det Humanistiske Fakultet, men da Aarhus Universitet i 2011 etablerede ny fakultets- og institutstruktur, indgik det i Institut for Kultur og Samfund, som er en del af det ved samme lejlighed nyoprettede Faculty of Arts.

Afdelinger 
Institut for Historie og Områdestudier bestod af af fem afdelinger:

 Historisk Afdeling
 Afdeling for Asienstudier (Afdeling for Globale Studier)
 Afdeling for Østeuropastudier (Rusland- og Balkanstudier)
 Afdeling for Europastudier
 International Studies

Centre 
Instituttet havde desuden syv forskningscentre, hvoraf flere fortsat eksisterer:

 http://www.erhvervshistorie.dk/[ Center for Erhvervshistorie] 
 Dansk Center for Byhistorie (Centrets hjemmeside)
 http://www.jmc.au.dk/[ Jean Monet Centre] 
 Dansk Center for Herregårdsforskning
 http://www.middelalder.au.dk/index.jsp[ Center for Vikinge- og Middelalderforskning] 
 http://www.koensforskning.au.dk/index.jsp[ Center for Kønsforskning] 
 http://www.humaniora.au.dk/antikstudier[ Center for Antikstudier]

Eksterne henvisninger 
 Officiel hjemmeside - Historie og Klassiske Studier

Historie og Områdestudier
Historie
Championnat National

Le Championnat de France National (tit bare kaldet Le National eller Division 3) er den tredjehøjeste liga i det franske fodboldsystem, og bliver kontrolleret af Frankrigs fodboldforbund. Ligaen består af 20 klubber, og når sæsonen er slut bliver de tre bedst placerede rykket op i landets næstbedste række, Ligue 2. De fire dårligst placerede bliver degraderet til det fjerdebedste niveau, Championnat de France Amateurs.

De 20 klubber mødes ude og hjemme, og spiller dermed 38 kampe på en sæson.

Sæson 2011-2012 
De følgende klubber deltager i Championnat National i sæsonen 2011-12:

 GFCO Ajaccio
 Aviron bayonnais FC
 AS Beauvais
 Besançon RC
 AS Cherbourg
 SR Colmar
 US Créteil-Lusitanos
 SAS Épinal
 Étoile FC Fréjus St-Raphaël
 Le Poiré-sur-Vie VF
 US Luzenac
 FC Martigues
 Nîmes Olympique
 Chamois niortais FC
 US Orléans
 Paris FC
 US Quevilly
 Red Star 93
 FC Rouen
 Vannes OC

Historie 
Nedenstående er en liste over samtlige vindere og toere i Ligue 2 efter sæson:

Eksterne henvisninger 
 Turneringens hjemmeside 

Fodboldligaer
Fodbold i Frankrig
Etableret i 1993
AC Arles

Athlétic Club Arlésien (normalt bare kendt som AC Arles) er en fransk fodboldklub fra Arles i Provence. Klubben spiller i den anden bedste række, Ligue 2 og blev stiftet i 1913. Hjemmebanen er Stade Fernand Fournier.

Titler 

 Ingen

Kendte spillere 
  Gaël Givet
  Djibril Cissé

Danske spillere 
  Ingen

Eksterne henvisninger 
Klubbens officielle hjemmeside 

Fodboldklubber i Frankrig
Etableret i 1913
Arles
Høvænge Havn

Høvænge Havn er en af 6 småhavne på strækningen mellem Nysted og Rødbyhavn. De har gennem tiderne været brugt til flere formål, men bruges nu mest af fiskere og jægere. 

Lige øst for havnen ligger en kort dæmning, der er bygget for at beskytte de lavtliggende enge, de såkaldte Høvænger, mod oversvømmelse. Dæmningen er ca. 600 m lang, og midtvejs findes et pumpehus og en afvandingskanal.

Nord for havnen, ved et sving med udsigt over Høvængerne, ligger den såkaldte Høvængesten, der er Lollands største sten.

Galleri

Eksterne henvisninger 

Lolland
Bygninger, konstruktioner og anlæg i Guldborgsund Kommune
Tv-julekalender

En tv-julekalender er en tv-serie i typisk 24 afsnit, der sendes fra 1. december til 24. december, hvor julen som oftest er det gennemgående tema. Konceptet stammer fra den trykte julekalender, der så med tiden er blevet suppleret med tv-underholdning. Konceptet med tv-julekalendere stammer oprindeligt fra Sverige, men har også bredt sig til Danmark, Norge, Finland og Island.

Sveriges Television har sendt årlige julekalendere siden 1960, DR siden 1962, Yle siden 1963, NRK siden 1970, RUV siden 1988, TV 2 siden 1990 og TV 2 Norge siden 1992.

Oversigter over tv-julekalendere 

 Børnenes U-landskalender (DR)
 TV 2's tv-julekalendere
 Voksen-julekalender (DR og TV 2)
Statens Institut for Strålebeskyttelse

Statens Institut for Strålebeskyttelse er et institut under Sundhedsstyrelsen. De primære opgaver handler om beskyttelse mod radioaktivitet, samt tilsyn med nukleare installationer. Opgaverne har mest administrativ karakter.

En del af instituttets opgaver udføres i tæt samarbejde med Beredskabsstyrelsen, Nukleart beredskab og ikke mindst IAEA.

Instituttet blev oprettet i 1961. I maj 2007 fik det sit nuværende navn. Indtil da hed det Statens Institut for Strålehygiejne.

Eksterne henvisninger 

Instituttets hjemmeside

Danske myndigheder
TUSEM Essen

TUSEM Essen  er en håndboldklub fra Essen i Tyskland. Klubben spiller pt. i håndboldbundesligaen.

Meritter
Tysk mester: 3
1986, 1987, 1989

Tysk pokalmester: 3
1989, 1994, 2005

Champions League:
 Tabende finalister: 1988Cup Winners' Cup: 1
1989EHF Cup: 1
2005EHF Challenge Cup:''' 1
1994

Håndboldklubber fra Tyskland
Etableret i 1926
Essen
Wiener Werkstattpreis

Wiener Werkstattpreis er en østrigsk international pris for litteratur, der blev stiftet i 1992 og som siden 2000 er blevet uddelt årligt. Indtil 2005 fandtes der en parallel uddeling af priser indenfor fotografi. Grundideen bag prisen af at fremme unge og mindre kendte forfattere.

Wiener Werkstattpreis for litteratur understøttes af det offentlige gennem forbundskanslerministeriet og Wiens bystyre. Prisuddelingen finder sted sammen med forlaget fza verlag, der samtidig uddeler en pris indenfor kortprosa og lyrik FZA Werkstattpreis.

Hovedpriserne i Wiener Werkstattpreis gives fra 2007/2008 indenfor novelle, essay og lyrik sammen med en hovedpris. Prisstørrelsen erpå 1.100 Euro.

Prismodtagere 
2007 Klaus Ebner (Hovedprismodtager)Delpriser indenfor novelle og essay: Klaus Ebner; lyrik: Norbert Sternmut
2006 Constantin Göttfert (Litteratur)
2005 Felician Siebrecht (fotografi)
2004 Ingeborg Woitsch (litteratur), Daniel Mylow (novelle), Florian Seidel (Lyrik)
2003 Dominique Marc Wehrli (fotografi), Uljana Wolf (litteratur)
2002 Michael Krupp, Susanne Wagner (lyrik)
2001 Olaf Kurtz (lyrik)
2000 Christine Thiemt (lyrik)
1994 Franzobel (litreratur)

Østrigsk kultur
Trio Mio

Trio Mio er en dansk folkemusikgruppe, der blev dannet i 2004. Den består af Kristine Heebøll, Peter Rosendal og Jens Ulvsand, og gruppen spiller dansk og svensk folkemusik. Tidligere var Nikolaj Busk også en del af gruppen.

Gruppens debutalbum udkom i 2004 og havde titlen Trio Mio.

I 2005 udkom deres andet studiealbum, Pigeon Folk Pieces, som vandt to Danish Music Awards Folk som "Årets artist" og "Årets komponist". I 2006 var Trio Mio sammen med syv andre orkestre med til at repræsentere dansk folkemusik internationalt i projektet Danish Roots. Trio Mio har bl.a. spillet koncerter i Danmark, Sverige, Irland, England, Tyskland, Nederlandene og Italien.

I 2007 indspillede gruppen deres tredje CD Stories around a holy goat, som vandt fire Danish Music Awards Folk i 2008.

Medlemmer 
 Kristine Heebøll (violin)
 Peter Rosendal (klaver og flugabone)
 Jens Ulvsand (guitar og bouzouki, se oktavmandola)

Diskografi 
 2004 Trio Mio
 2005 Pigeon Folk Pieces
 2007 Stories around a holy goat

Eksterne henvisninger 
 Gruppens hjemmeside
 
 

Folkemusikgrupper fra Danmark
Musikgrupper fra 2004